КъущхьэМурадин и дыжьын медаль
Болгарием и къалащхьэ Софие иджыблагъэ щекIуэкIащ бэнэкIэ лIэужьыгъуэхэмкIэ 56-нэ дунейпсо зэхьэзэхуэ. Колов Данрэ Петров Никитэрэ я фэеплъ зэпеуэм хэтащ Къэбэрдей-Балъкъэрым щыщ спортсмен цIэрыIуэ Къущхьэ Мурадин.
И хьэрхуэрэгъухэм зы Iэмали яримыту хигъащIэурэ ди лъэпкъэгъур финалым нэсащ. Килограмми 125-рэ зи хьэлъагъхэм я финал зэIущIэм абы къыщыхуэзащ бэнэкIэ хуитымкIэ иджырей дунейпсо чемпион Куржым щыщ Петриашвили Гено. ЗэпэщIэтыныгъэм очко бжыгъэкIэ къыщыхагъэщIа Къущхьэ Мурадин дыжьын медалыр къихьащ.
Фигу къэдгъэкIыжынщи, Къущхьэ Мурадин Къэбэрдей-Балъкъэрымрэ Дагъыстэнымрэ я цIэкIэ мэбанэ.
Къэхъун Бэч.
